|  |  |
| --- | --- |
| **РЕПУБЛИКА СРБИЈА**  Републичка изборна комисија | РЕПУБЛИЧКИ РЕФЕРЕНДУМ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (датум одржавања референдума) |

**КОНТРОЛНИ ФОРМУЛАР**

ЗА ПРОВЕРУ ЛОГИЧКО-РАЧУНСКЕ ИСПРАВНОСТИ

РЕЗУЛТАТА ГЛАСАЊА НА ГЛАСАЧКОМ МЕСТУ

**ВАЖНО**: Овај формулар се попуњава пре него што се резултати гласања упишу

у Записник о раду гласачког одбора (Образац РГ-2)

**Број гласачког места:** \_\_\_\_\_\_\_\_\_\_

**Назив општине / града / завода / стране државе:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| 12.1. | **УКУПНО УПИСАНИХ ГЛАСАЧА:** |  |  |
| (према изводу из бирачког списка, евентуалном списку накнадних промена у бирачком списку и евентуалном посебном изводу за гласање лица у Војсци Србије) | |
| 12.2. | **БРОЈ ГЛАСАЧА КОЈИ СУ ГЛАСАЛИ:**  (заокружени редни бројеви у изводу из бирачког списка, евентуалном списку накнадних промена у бирачком списку и евентуалном посебном изводу за гласање лица у Војсци Србије) | |  |
| 12.3. | **БРОЈ ПРИМЉЕНИХ ГЛАСАЧКИХ ЛИСТИЋА:** | |  |
| 12.4. | **БРОЈ НЕУПОТРЕБЉЕНИХ ГЛАСАЧКИХ ЛИСТИЋА:** | |  |
| 12.5. | **БРОЈ ГЛАСАЧКИХ ЛИСТИЋА У ГЛАСАЧКОЈ КУТИЈИ:**  (број употребљених гласачких листића) | |  |
| 12.6. | **БРОЈ НЕВАЖЕЋИХ ГЛАСАЧКИХ ЛИСТИЋА:** | |  |
| 12.7. | **БРОЈ ВАЖЕЋИХ ГЛАСАЧКИХ ЛИСТИЋА:** | |  |

|  |  |  |
| --- | --- | --- |
| 12.8. | **БРОЈ ГЛАСОВА КОЈЕ СУ ДОБИЛИ ПОНУЂЕНИ ОДГОВОРИ НА РЕФЕРЕНДУМСКО ПИТАЊЕ:** | |
| 1. | Број гласова датих за понуђен одговор „ЗА“ / „ДА“ |  |  |
|  |
|  |
| 2. | Број гласова датих за понуђен одговор „ПРОТИВ“ / „НЕ“ |  |  |

**УПУТСТВО за логичко-рачунску контролу утврђених резултата гласања унетих у овај формулар**

**Рачунско слагање података о гласачима**

Укупан број гласача који су гласали (рубрика 12.2.) једнак је броју гласача који су заокружени у изводу из бирачког списка, у списку накнадних промена у бирачком списку, ако је достављен уз извод из бирачког списка и евентуалном посебном изводу из бирачког списка за гласање гласача у Војсци Србије.

Укупан број гласача који су гласали (рубрика 12.2.) може бити само једнак или мањи од броја гласача уписаних у извод из бирачког списка, списак накнадних промена у бирачком списку и у евентуалном посебном изводу из бирачког списка за гласање гласача у Војсци Србије (рубрика 12.1.).

**Рачунско слагање података о гласачима и гласачким листићима**

Број гласачких листића који се налазе у гласачкој кутији (број употребљених гласачких листића - рубрика 12.5.) може бити само једнак или мањи од броја гласача који су гласали (рубрика 12.2.).

Број примљених гласачких листића (рубрика 12.3.) треба да буде једнак збиру: броја неупотребљених гласачких листића (рубрика 12.4.) и броја гласача који су гласали (рубрика 12.2.).

**Рачунско слагање података о гласачким листићима и гласовима**

Број гласачких листића који се налазе у гласачкој кутији (број употребљених гласачких листића - рубрика 12.5.) треба да буде једнак збиру: броја неважећих гласачких листића (рубрика 12.6.) и броја важећих гласачких листића (рубрика 12.7.).

Број важећих гласачких листића (рубрика 12.7.) треба да буде једнак збиру бројева гласова које су добила оба понуђена одговора (табела у рубрици 12.8.).

**Рачунско слагање података о гласачким листићима**

Број гласачких листића у гласачкој кутији (рубрика 12.5.) мора да буде једнак збиру броја важећих гласачких листића (рубрика 12.7.) и броја неважећих гласачких листића (рубрика 12.6.).

Број примљених гласачких листића (рубрика 12.3.) може да буде само једнак или мањи од збира броја неупотребљених гласачких листића (рубрика 12.4.) и броја гласачких листића у гласачкој кутији (рубрика 12.5.).

*НАПОМЕНА 1:* **Број укупно уписаних гласача** (рубрика 12.1.) обавезно треба да буде уписан. Обратити пажњу на то да се приликом утврђивања укупног броја уписаних гласача узме у обзир и евентуални списак накнадних промена у бирачком списку и евентуални посебан извод из бирачког списка, ако на гласачком месту гласају припадници Војске Србије. У случају да уз извод из бирачког списка постоји и списак накнадних промена у бирачком списку, обратити пажњу да ли у том списку постоје само уписи или само брисања или и уписи и брисање гласача из бирачког списка.

*НАПОМЕНА 2*: Контролни лист за проверу исправности гласачке кутије се **не сме убрајати** у гласачке листиће.

*НАПОМЕНА 3:* У случају да неки гласачки одбор залепи један гласачки листић на гласачку кутију, тај гласачки листић након гласања треба да се уброји међу неупотребљене гласачке листиће.

*НАПОМЕНА 4:* У случају да гласач који је гласао ван гласачког места није потписао потврду о изборном праву за гласање ван гласачког места или та потврда недостаје, гласачки одбор треба да гласачки листић тог гласача, који се налази у запечаћеној коверти и тако предаје изборној комисији јединице локалне самоуправе, уброји међу неупотребљене гласачке листиће.

**УПУТСТВО за поступање након логичко-рачунске контроле исправности резултата унетих у овај формулар**

1. Ако се логичко-рачунском контролом утврди да су подаци о резултатима гласања (рубрике 12.1. до 12.8. овог формулара) **исправни**, те податке треба **ЧИТКО** преписати у Записник о раду гласачког одбора (Образац РГ-2).

* Ако се логичко-рачунском контролом утврди да у подацима о резултатима **постоје грешке,** треба поново извршити логичко-рачунску контролу, па ако и даље има грешака, треба поново утврдити резултате гласања.
* Уколико се неки податак из рубрика од 12.1. до 12.8. овог формулара погрешно препише у Записник о раду гласачког одбора, тај податак НЕ ТРЕБА ПРЕПРАВЉАТИ, већ га треба прецртати и поред њега уписати исправан. Особа која је извршила корекцију **треба да се потпише поред исправног податка.**

**Најчешће формалне неправилности у Записнику о раду гласачког одбора**

* **Није потписан од стране ниједног члана гласачког одбора.**
* Није потпун– **недостаје нека страна.**
* Записник је **копија/фотокопија (оба примерка записника који се предају су копија/фотокопија).**
* Записник је **имао исправку (рубрике од 12.1. до 12.8) поред које није било потписа**, како би се видело ко је исправку извршио.

**Како треба да изгледа исправно попуњен и уредан Записник о раду гласачког одбора**

* **Све тачке и рубрике** **Записника** **треба да буду попуњене**.
* **Ако поједине рубрике Записника немају податке за уписивање, уписује се нула („0“) или повлака („-“).**
* Записник мора бити **читко попуњен**
* Записник **нема логичко-рачунску грешку.**
* Записник **је потписан од стране чланова гласачког одбора.**
* Записник је потпун– **има све потребне стране.**
* Један записник је **оригинал,** други је копија.
* Записник је **имао логичко-рачунску исправку поред које стоји потпис лица које је исправку извршило.**

**АКО ГЛАСАЧКИ ОДБОР ИМА БИЛО КАКВУ ДИЛЕМУ ОКО УТВРЂИВАЊА РЕЗУЛТАТА ИЗ ОВОГ КОНТРОЛНОГ ФОРМУЛАРА, ОБАВЕЗНО ТРЕБА ДА СЕ КОНСУЛТУЈЕ СА изборном комисијом јединице локалне самоуправе.**